BASES REGULADORAS DO FUNCIONAMENTO DA BOLSA DE EMPREGO
ADMINISTRACIÓN LOCAL — Provincial — Deputación Provincial (Bolsas de emprego, 16/06/2016)

O deputado, en virtude das competencias delegadas da Presidencia en materia de Recursos Humanos, dita a seguinte Nas bases reguladoras de todos os procesos selectivos convocados pola Deputación de Pontevedra contémplase a creación dunha bolsa de emprego para cubrir as posibles substitucións do funcionariado de carreira ou para contratacións laborais temporais. Para a constitución e posta en funcionamento das bolsas de emprego que xurdan dos distintos procesos selectivos será necesario aprobar unhas normas nas que se desenvolva o procedemento que hai que seguir. As modalidades de vinculación que se aplicarán ás citadas bolsas de emprego serán as seguintes: Polo exposto, RESOLVO constituír unha bolsa de emprego por cada unha das prazas convocadas e regular a súa posta en funcionamento, que se levará a cabo conforme ás seguintes normas: De acordo co establecido nas bases da convocatoria dos correspondentes procesos selectivos as persoas aspirantes que superen polo menos un exercicio pasarán a constituír unha bolsa de emprego para nomeamentos interinos e contratacións laborais temporais en calquera das súas modalidades cando concorra algunha das seguintes circunstancias: A bolsa de emprego constituirase por cada unha das prazas convocadas, segundo a puntuación total obtida por cada candidatura que non obtivese praza no correspondente proceso selectivo, e por orde de maior a menor puntuación tendo en conta a suma total das puntuacións outorgadas en todos os exercicios. En caso de empate nas puntuacións totais finais de dúas ou máis persoas aspirantes este resolverase tendo en conta a maior puntuación obtida no primeiro exercicio e, se isto non fose suficiente, pola puntuación obtida no segundo exercicio. De persistir o empate este resolverase por sorteo. Todo isto sen prexuízo do disposto no Decreto lexislativo 2/2015, de 12 de febreiro, polo que se aproba o texto refundido das disposicións legais da Comunidade Autónoma de Galicia en materia de igualdade. En todo caso, estes nomeamentos ou contratacións estarán supeditadas ás limitacións establecidas na Lei de orzamentos xerais do Estado de cada ano e á existencia de consignación económica no Orzamento provincial. Están excluídas as contratacións que deriven de proxectos ou programas de colaboración con outras administracións e as subvencionadas con fondos europeos cando nas súas bases se estableza un determinado sistema de selección ou a necesidade de que se oferten a través dos servizos públicos de emprego. A bolsa de emprego terá unha duración máxima de tres anos. Logo de transcorrido este prazo poderá chegar a constituírse outra se se produce unha nova convocatoria pública da mesma praza.1. Chamarase ás persoas aspirantes activas pola orde que figura na bolsa de emprego correspondente e conforme aos criterios que se sinalan nas presentes normas.2. Nos supostos de vacantes nas que as funcións do posto de traballo requiran ser desempeñadas por un home ou unha muller, por resultar esixido pola normativa sectorial aplicable en aras á protección do dereito constitucional á intimidade e identidade sexual das persoas usuarias ou destinatarias do servizo, previo ditamen da Comisión de Seguimento, poderá alterarse a orde dos chamamentos a fin de seleccionar á primeira persoa do xénero que corresponda. De non ser posible, procederase á súa cobertura fóra da bolsa 3. En ningún caso se ofertará a ningún dos aspirantes chamados e contratados outro posto da mesma ou distinta categoría e denominación, grupo ou subgrupo, durante a vixencia do seu nomeamento ou contrato, aínda que as condicións sexan distintas.1. Cando se deba proceder a un nomeamento interino ou a unha contratación temporal, ofertaráselle o posto de traballo á primeira persoa aspirante da lista, polos medios de contacto que a persoa candidata consigne na súa instancia, teléfono móbil, fixo ou correo electrónico: Antes de levar a cabo a súa contratación a persoa aspirante deberá achegar a documentación que se esixe nas bases da convocatoria para o seu nomeamento: a) Certificado médico, sen prexuízo dun posterior recoñecemento b) Declaración xurada de que a persoa non está separada anteriormente do servizo das administracións públicas e de que non está incursa nalgunha das causas de incapacidade ou incompatibilidade determinadas na lexislación vixente c) Número da Seguridade Social e número da conta bancaria d) Certificado de discapacidade, se é o caso As persoas integrantes da bolsa deberán comunicarlle ao Servizo de Recursos Humanos e Formación calquera variación no seu enderezo postal, enderezo electrónico ou teléfono, con respecto aos sinalados na solicitude de participación e mantelos permanentemente actualizados durante a vixencia da bolsa.2. Nesta bolsa teranse en conta a duración máxima prevista para cada modalidade contractual ou nomeamento e os límites establecidos legalmente para evitar o encadeamento de contratos laborais temporais. Deste xeito, co fin de que se respecten os principios de acceso ao emprego público, as persoas candidatas que figuren na correspondente lista deberán cumprir, no momento no que se lle oferte un posto de traballo, o requisito de que non estivesen contratadas na Deputación ou nos extintos organismos autónomos durante un prazo superior a 24 meses nun período de 30 meses, con ou sen solución de continuidade, para o mesmo ou diferente posto de traballo, mediante dous ou máis contratos temporais ou, se co novo contrato se supera esta duración, coas mesmas ou diferentes modalidades contractuais de duración determinada, agás nos supostos de contratacións laborais temporais de interinidade ou nomeamentos interinos. Este requisito esténdese ás candidaturas que, cunha nova contratación laboral, superen o prazo de 24 meses nun período de 30 meses, agás nos referidos supostos de interinidade.3. Cando unha persoa figure en máis dunha bolsa de contratación, é dicir, en máis dun posto, non poderá acumular dous contratos laborais por circunstancias da produción no período máximo establecido para esta modalidade contractual aínda que se trate de distintos postos. O nomeamento do persoal que, conforme ao procedemento sinalado nas presentes normas, sexa designado para desempeñar un posto de traballo como funcionariado interino ou con contrato laboral de carácter temporal realizarase mediante unha resolución do/a presidente/a ou deputado/a en quen delegue e formalizarase no documento que proceda. As persoas aspirantes nomeadas funcionarios/as interinos/as por calquera das bolsas de emprego cesarán nos supostos previstos na lexislación vixente sobre funcionariado. As persoas aspirantes contratadas en réxime laboral cesarán ao finalizar o contrato. As persoas integrantes das listas non perderán a orde de prelación que en cada momento lles corresponda nestas ata prestar servizos na Deputación durante un mínimo de seis meses, contados desde a posta en funcionamento da bolsa, de xeito que se a contratación para a que son chamadas ten unha duración inferior manterán o lugar na lista que tiñan anteriormente. Rematada a contratación e traballados polo menos seis meses nun período dun ano, a persoa interesada pasará a ocupar o último lugar na lista durante un ano. Finalizado este período, volverá automaticamente ao lugar da lista que, de acordo coa súa puntuación, lle corresponda. En ningún caso se procederá ao chamamento de persoas candidatas que se encontren traballando na Deputación na data prevista para que teña efectos o contrato, calquera que sexa a súa modalidade e posto de traballo que desempeñe. Neste caso conservará o lugar que lle corresponda na lista. Así, non se admitirá a renuncia a un contrato en vigor para poder desempeñar un novo contrato. As persoas integrantes da bolsa de emprego que, ao seren convocadas para facer efectiva a súa contratación, non se presenten ou renuncien a esta, perderán os seus dereitos e quedarán excluídas da bolsa durante un ano. Unha vez transcorrido este prazo serán rehabilitados automáticamente no lugar da lista que lles corresponda. A renuncia á continuidade no desempeño dun posto de traballo terá a mesma consecuencia. Considéranse causas xustificadas de renuncia ao posto de traballo ofertado: a) Estar traballando fóra da Deputación, con contrato laboral en vigor, debendo acreditar esta situación mediante a presentación deste e da vida laboral actualizada. Cando se produza un rexeitamento por esta situación considerarase en suspenso, recuperando a situación de dispoñible en canto se comunique ou acredite, no seu caso, a desaparición da causa que motivou o rexeitamento. b) A existencia dunha oferta de traballo anterior á sinatura do contrato ou nomeamento. Neste caso, a persoa candidata deberá presentar a documentación acreditativa de que a data de inicio da nova contratación é anterior á data de inicio do contrato ofertado pola Deputación. c) Por motivos de saúde ou maternidade, circunstancias que haberán de acreditarse mediante un xustificante do sistema público de saúde ou certificado médico oficial no caso de mutualistas. Enténdese equiparada a estas situacións o suposto de avanzado estado de xestación que, por prescrición médica acreditada documentalmente, impida o desenvolvemento da actividade laboral. A documentación médica será valorada estritamente polo servizo de vixiancia da saúde da Deputación, que informará ó servizo de Recursos Humanos e Formación sobre a suficiencia das circunstancas médicas alegadas. A documentación médica poderá presentarse directamente no servizo de vixiancia da saúde, deixando constancia da presentación no servizo de Recursos Humanos e Formación. En canto non se acredite a desaparición das referidas circunstancias e a posterior dispoñibilidade para aceptar ofertas non se volverá chamar estas persoas por atoparse en situación de suspenso. Neste caso, a persoa candidata manterá a posición ocupada dentro da bolsa de emprego. En caso de non acreditarse quedará excluída dela durante un ano. d) Non reunir a capacidade funcional necesaria para o desempeño do posto, acreditada cun certificado de grao de discapacidade. Este suposto non implica a expulsión da bolsa, polo que a persoa conservará o seu lugar ata unha nova oferta. A documentación xustificativa á que se fai referencia nos apartados anteriores deberá presentarse no prazo de dous días hábiles contados a partir do día seguinte o do chamamento por parte do Servizo de Recursos Humanos e Formación, comunicado por teléfono, correo electrónico ou calquera outro medio que deixe constancia de que se cumpriu o trámite. A acreditación documental da finalización da causa que xerou a suspensión farase nun prazo non superior aos 15 días naturais desde o cesamento ou terminación desta e producirá efecto o primeiro día hábil do mes seguinte. No caso de superar ese prazo a persoa candidata pasará ao final da bolsa durante un ano. Nos casos reiterados de baixas por enfermidade coincidentes con chamamentos darase traslado á Comisión de Seguimento co fin de poder cualificar a situación da persoa candidata. As persoas candidatas da bolsa de emprego poderán estar en calquera das seguintes situacións: Libre ou dispoñible: situación na que a persoa candidata é susceptible de recibir o chamamento ou oferta para a súa contratación. No momento en que a bolsa se poña en funcionamento a situación de todos os candidatos será esta. Ocupado: situación na que a persoa candidata se encontra prestando servizos na Deputación de Pontevedra. Reserva: situación na que concorren calquera das seguintes circunstancias: a) Enfermidade que incapacite temporalmente para o desenvolvemento das tarefas fundamentais do posto, en tanto que dure esta situación. b) Maternidade ou paternidade, tanto por natureza como por adopción ou acollemento, ata que a persoa nacida, adoptada ou acollida teña a idade dun ano. c) Embarazo de risco. d) Coidado dun familiar de ata o segundo grao a cargo da persoa candidata da bolsa de emprego cando este, por razóns de enfermidade grave, accidente ou idade, non poida valerse por si mesmo e non desempeñe unha actividade remunerada ou dispoña de rendas que superen o salario mínimo interprofesional. e) Dispoñer dun contrato de traballo ou nomeamento de persoa funcionaria que resulte incompatible coa condición de persoa empregada pública. f) Calquera outra circunstancia excepcional e extraordinaria que sexa debidamente apreciada pola Comisión de Seguimento. O pase a situación de reserva na bolsa de emprego producirase cando o solicite expresamente a persoa candidata, mediante un escrito dirixido ao Servizo de Recursos Humanos e Formación da Deputación, ao que se achegará a xustificación que avale a circunstancia que se alega. Unha vez desaparecida a causa que a motive poderase pasar a unha situación libre ou dispoñible a petición expresa da persoa interesada. Tal cambio de situación efectuarase no prazo de 15 días naturais contados a partir do día seguinte a aquel en que se produza esta circunstancia. Ás persoas candidatas poderáselles requirir unha xustificación documental por escrito que acredite a situación na que se atopan en cada momento. Para estes casos todas as comunicacións, requirimentos e actos administrativos serán por escrito. O reingreso producirase no lugar que, conforme á ordenación da bolsa, lle corresponda á persoa candidata. A reincorporación á bolsa de emprego farase efectiva o primeiro día hábil do mes seguinte á data de presentación da solicitude do cambio de situación a libre ou dispoñible. Excluídos: situación que, unha vez declarada, imposibilita efectuar posteriores ofertas de contratación desa persoa. Procederase á exclusión na bolsa de emprego nos seguintes casos: a) Cando a persoa aspirante rexeite ou non conteste a oferta de contratación ou nomeamento en dúas ocasións. b) A petición da persoa interesada, mediante un escrito de renuncia dirixido ao Servizo de Recursos Humanos e Formación. c) Cando a persoa convocada non se incorpore ao seu posto de traballo, sen motivo xustificado unha vez realizado o nomeamento ou contratación. d) Cando se renuncie a un nomeamento ou contratación antes da data en que esta termine. e) Cando sexa sancionada cunha falta grave ou moi grave, ou dúas faltas leves. f) Por pasar a encontrarse en situación de invalidez permanente ou asimilada que lle impida o exercicio das tarefas do posto. g) Por causas médicas sobrevidas que lle impidan o exercicio das tarefas do posto. h) Por xubilación. i) Por cometer un fraude ou engano nas circunstancias persoais que permitiron o seu acceso á bolsa de emprego. j) Por falecemento.1. A xestión das bolsas de emprego corresponde ao Servizo de Recursos Humanos e Formación.2. As contratacións e nomeamentos que se teñan que realizar con persoal procedente da bolsa de emprego responderán a algún dos motivos de nomeamento de funcionariado interino ou de contratacións laborais temporais previstas na lexislación vixente e respectarán as limitacións e os requisitos esixidos para cada modalidade. O estado das listas poderase consultar na páxina web www.depo.es.Para o control e a correcta utilización das bolsas nomearase unha Comisión de Seguimento, que será a encargada de resolver todas as incidencias e cuestións de interpretación que se produzan durante o período de vixencia das bolsas de emprego. A comisión estará integrada polos seguintes membros: A Comisión reunirase trimestralmente de xeito ordinario, e sempre que así o requira o seu funcionamento, para resolver as dúbidas de interpretación ou reclamacións que se puidesen formular. Os membros da Comisión poderán coñecer o estado das listas e comprobar se a orde de chamamento se corresponde coa lista. Ademais, serán informados das renuncias ou exclusións cando así o requiran. Esta normas vinculan a Administración provincial, a Comisión de Seguimento e as persoas que integran as bolsas de emprego da Deputación. Estas normas aplicaranse a todas as bolsas de emprego que se constitúan na actualidade na Deputación de Pontevedra. Pontevedra, 13 de xuño de 2016.—O deputado delegado.—A secretaria acctal.